**פרטי הפרשה שאסורה לפרסום בישראל:**

ראש לשכת עורכי הדין, אפי נווה, הפעיל רשת של אנשים שדאגה לקדם שופטים ועורכי דין, תמורת שוחד או טובות הנאה. בין חברי הרשת: ברק לייזר, היועץ המשפטי של הנהלת בתי המשפט, אילת פילו, דוברת הנהלת בתי המשפט, מיכאל שפירא, פקיד בכיר בבית המשפט העליון ועורכי דין מקורבים לנווה. החבורה קידמה את השופטים הבאים תמורת שוחד: יוסף אלרון, כיום שופט בבית המשפט העליון, ושופטי בית משפט שלום למינוי בבית המשפט המחוזי. המידע על הפרשה החמורה התגלה במקרה, כאשר בשנת 2017 נעצר עורך הדין ברק לייזר, היועץ המשפטי של הנהלת בתי המשפט. המחשבים והטלפונים שלו נתפסו ונחקרו. בטלפון החכם של ברק לייזר, טלפון מסוג סמסונג גלקסי, מצאו תכתובות שלו עם נווה (מקבל השוחד) ועם אלרון (נותן השוחד), משוחחים על השוחד ועל הקידום של השופטים. הפרשה של ברק לייזר ואפי נווה נסגרה לפני מספר חודשים על ידי פרקליט המדינה, אך לאחר שנווה ברוב טיפשותו יצא בהצהרות נגד פרקליט המדינה שי ניצן בתוכנית הטלוויזיה "עובדה", ניצן פתח את התיק המודיעיני נגד נווה והורה למשטרת ישראל לחקור את החשדות נגדו ונגד חבורתו בתוך הנהלת בתי המשפט.

היחידה המשטרתית החוקרת פנתה לקבלת צו בבית משפט השלום בנתניה ולא בבית משפט השלום בראשון לציון, כמו בשגרה, מאחר ואחד השופטים שם מקורב לאפי נווה. השופט רפי ארניה ובפרט רעייתו, עורכת הדין סוזי עוזסיני ארניה, מקורבים מאוד לנווה. המשטרה לא רצתה שהפרטים על החקירה יתגלו לשופטים בבית משפט השלום בראשון לציון, כדי שהמידע לא ידלוף לידי השופט ארניה או לשופט קולגה שלו.